Theodorus Blank

Theodorus (Theodisce Theodor) Blank (natus Eltziae -Theodisce Elz- in oppido Germano die 19 Septembris 1905; mortuus Bonnae die 14 Maii 1972) fuit vir publicus Germaniae sodalisque Christianae Democraticae Unionis Germaniae.

 Iuventus et munus 
Eius pater fuit faber tignarius, qui decem liberos habuit. Anno 1913, familia Baucum commigravit, ubi Blank anno 1919 scholam finivit atque ipse tirocinium tignarii fecit et in fabrica saxorum laboravit. Anno 1929,, secretarius collegii opificum Christianorum factus est, sed anno 1933, cum Nazistae rerum potiti essent, hoc munus amisit. Annis 1934 et 1935 sine quaestu fuit, et tum maturitatem adeptus est. Deinde Monasterii physicae et mathematicae, deinde Hannoverae arti machinatoriae studebat. Tum diversis in societatibus laboravit atque 1939 miles factus postremo succenturio maior in Bello Orbis Terrarum II certavit. Brevi tempore captivus belli fuit, et iam anno 1945 (ad 1950) iterum in collegio opificum laboravit.

 Familia 
Blank anno 1939 uxorem Paulam duxit.

 Cursus honorum 
Anno 1945 cum aliis factionem CDU in Westfalia condidit, et decurio urbis Tremoniae factus est. Anno 1946, legatus senatus terrae Rhenaniae Septentrionalis-Vestfaliae creatus est, et ad annum 1949 mansit, cum legatus Dietae Foederalis Germaniae electus esset. Anno 1950, iussu Conradi Adenauer cancellarii foederalis magistratum praecipuam se nominatum (Theodisce Amt Blank) instituit, qui exercitum novum Germaniae praepararet. Die 7 Iunii 1955 primus Administer Foederalis Defensionis Publicae creatus est. Sed iam die 16 Octobris 1956, se ab hoc officio recessit. Post electionem Dietae Foederalis anni 1957, Administer Foederalis Laboris in consilium ministrorum Adenaueranorum revertebatur. Hoc officio ad 26 Octobris 1965 administrabat; postremo Ludovico Erhard cancellario foederali. Die 21 Aprilis 1972, Blank, morbo gravi affectus, se e parlamento Theodisco recessit, et brevi tempore post mortuus est.

 Nexus externi 
 Curriculum vitae in situ Administerii Foederalis Defensionis Publicae (lingua Theodisca).
 Curriculum vitae in situ Musei Historici Germanici (lingua Theodisca).

Categoria:Alumni Universitatis Hannoverensis
Categoria:Alumni Universitatis Monasteriensis
Categoria:Administri Foederales Defensionis Publicae
Categoria:Administri Foederales Laboris
Categoria:Legati Dietae Foederalis Germaniae
Categoria:Participes secundi belli mundani